APSTIPRINU:

Līvānu novada pašvaldības izpilddirektors Aldis Džeriņš

**Kārtība par tirdzniecību pasākumā**

**“Svinam ziemu Līvānos”**

*Izdots saskaņā ar 2022. gada 28. aprīļa Līvānu novada pašvaldības domes saistošajiem noteikumiem Nr. 6 “ Par kārtību, kādā tiek saskaņota un organizēta ielu tirdzniecība un pašvaldības nodevu par tirdzniecību publiskās vietās Līvānu novadā”*

1. **Vispārīgie noteikumi**
   1. Pasākums **“Svinam ziemu Līvānos”** turpmāk tekstā – *Tirgus*, ir Līvānu novada uzņēmumus popularizējoša un to atpazīstamību veicinoša aktivitāte, kuras organizatori ir Līvānu novada pašvaldības izveidota pastarpinātas pārvaldes iestāde Līvānu novada kultūras, tūrisma un sporta pārvalde – turpmāk tekstā - *Organizators.*
   2. **Tirdzniecība** notiks 2024. gada 15. decembrī no plkst. 10.00 līdz 16.00, Līvānos, teritorijā pie Līvānu 1. vidusskolas (Rīga iela 101) un pie Līvānu novada kultūras centra (Rīgas iela 105), izvietojuma plānu skatīt pielikumā Nr. 1.
   3. Tirdzniecība atļauta tirdzniecības vietās, kas iekārtotas uz tirdzniecības norises laiku.
   4. Tirdzniecība no transportlīdzekļiem **atļauta tikai ēdināšanas pakalpojumu sniedzējiem**, atzīmējot tirgus pieteikuma veidlapā un saņemot Organizatora apstiprinājumu.
   5. Nepieciešamības gadījumā Organizators tiesīgs mainīt tirdzniecības dalībnieka atrašanās vietu tirdzniecības norises vietā.
   6. Tirgoties atļauts fiziskām un juridiskām personām, ievērojot 2022. gada 28. aprīļa Līvānu novada pašvaldības domes saistošo noteikumu Nr. 6 “ Par kārtību, kādā tiek saskaņota un organizēta ielu tirdzniecība un pašvaldības nodevu par tirdzniecību publiskās vietās Līvānu novadā” prasības.
   7. **Tirgus mērķis** – iepazīstināt interesentus ar daudzveidīgu amatnieku, mājražotāju un citu amatu meistaru radītu produkciju, popularizēt uzņēmumus un veicināt to atpazīstamību, kā arī popularizēt Līvānu novadu pilsētas viesu un tūristu vidū, iepazīstinot ar vietējo ražotāju piedāvājumu, uzņēmumiem.
   8. **Tirgus koncepcija** - ikvienam interesentam tiek dota iespēja iepazīties ar Līvānu novada un Latvijas ražotāju - amatnieku, mākslinieku, mājražotāju - darinājumiem, produkciju un pakalpojumiem, kā arī piedalīties Organizatora rīkotajā kultūras pasākumā. Tirgus laukums tiek veidots kā viens kopīgs komplekss, ko veido teritorija pie Līvānu novada kultūras centra un Līvānu 1. vidusskolas, kas noformēts Ziemassvētku tematikā.
   9. Atbildīgā persona par Tirgus norisi ir Līvānu novada kultūras, tūrisma un sporta pārvaldes tūrisma organizatore Līga Vilcāne (tālr. 29324115, e-pasts: [liga.vilcane@livani.edu.lv](mailto:liga.vilcane@livani.edu.lv)).
2. **Kritēriji dalībai Tirgū**
   1. Tirgū var piedalīties pretendenti, kuri atbilst šādiem kritērijiem:
      1. mākslinieki, dizaineri, amatnieki un mājražotāji, stādu audzētāji, Līvānus prezentējošu zīmolu un suvenīru ražotāji un tirgotāji, kuri piedāvā apmeklētājiem saistošu un Tirgus koncepcijai atbilstošu produkciju, maksimāli ātru apkalpošanu vizuāli pievilcīgā atmosfērā;
      2. nav rūpnieciski ražotu preču tirgotāji (izņēmums var būt oriģinālā dizainā apdrukāta, rūpnieciski ražota, produkcija);
      3. nišas produkcijas pārtikas preču (kafija, saldējums, cukurvate, popkorns, konditoreja u.tml.) tirgotāji, kuri piedāvā apmeklētājiem saistošu un un Tirgus koncepcijai atbilstošu produkciju;
      4. sabiedriskie ēdinātāji (ar vai bez tiesībām tirgot alkoholiskos dzērienus), kuri piedāvā daudzveidīgu, apmeklētājiem saistošu un Tirgus koncepcijai atbilstošu produkciju, vizuāli pievilcīgā atmosfērā.
      5. juridiskas un fiziskas personas, kas reģistrētas, darbojas vai dzīvo Līvānu novada administratīvajā teritorijā, tajā skaitā:
         1. sabiedrības ar ierobežotu atbildību (SIA);
         2. individuālie komersanti (IK);
         3. zemnieku saimniecības (ZS);
         4. pašnodarbinātie.
      6. juridiskas un fiziskas personas, kas reģistrētas, darbojas vai dzīvo ārpus Līvānu novada teritorijas, ja to ražotā produkcija vai pakalpojumi atbilst Tirgus mērķim un koncepcijai.
      7. Tirgošanās ar rūpnieciski ražotām, plaša patēriņa precēm (drēbes, apavi, plastmasas rotaļlietas, suvenīri, importēta bižutērija u.c.) **netiek akceptēta.**
      8. Sabiedriskās ēdināšanas pakalpojumu sniedzējiem aizliegts pārdot ēdienus un dzērienus stikla traukos.
3. **Pieteikšanās kārtība**
   1. Pieteikties dalībai Tirgū var līdz **2024. gada 10. decembrim.**
   2. Lai pieteiktos dalībai pretendentiem ir jāaizpilda pieteikuma veidlapa (skatīt pielikumu Nr.2) un, ja attiecas uz plānoto tirdzniecības veidu jāpievieno sekojošie dokumenti:
      1. saimnieciskās darbības reģistrāciju apliecinoša dokumenta kopiju;
      2. dokumenta, kas apliecina tiesības iesaistīties pārtikas apritē (ja nepieciešams) kopiju;
      3. licences (speciālās atļaujas) kopiju, ja, atbilstoši normatīvajiem aktiem.
   3. Aizpildīto pieteikuma veidlapa pašvaldībā iesniedz klātienē Līvānu novada pašvaldībā Līvānu novada Valsts un pašvaldību vienotajā klientu apkalpošanas centrā (Rīgas iela-77, Līvāni), vai elektroniski nosūta iesniegumu uz oficiālo e-pasta adresi: pasts@livani.lv vai e-adresi, parakstot to ar drošu elektronisko parakstu un laika zīmogu, vai nosūta pa pastu.
   4. Pamatojoties uz pieteikuma anketā norādītajām ziņām, tiek izvērtēta pretendenta atbilstība dalībai Tirgū.
   5. Priekšroka dalībai tiek dota tiem dalībniekiem, kas spēs nodrošināt amatu prasmju demonstrējumu tirgū.
   6. Organizators var noteikt ierobežojumu katras preču grupas tirgotāju daudzumam.
   7. Pozitīva lēmuma gadījumā Atbildīgā persona un Dalībnieks vienojas par dalību Tirgū, par tirgošanās vietu un platību, Atbildīgā persona izsniedz Atļauju.
   8. Par negatīvu lēmumu Atbildīgā persona informē pretendentu 10 (desmit) darba dienu laikā pēc pieteikuma saņemšanas un izvērtēšanas.
   9. Organizētājs iesniedz datus par izsniegtām tirgošanas atļaujām Valsts ieņēmumu dienestam.
4. **Tirgus norise**
   1. **Dienas tirgus -** 2024.gada 15.decembra no plkst. 10.00 līdz 16.00
   2. **Tirgus norises vieta – teritorija pie** Līvānu novada kultūras centra un Līvānu 1. vidusskolas.
   3. **Caurlaides-** tiek izsniegtas tirdzniecības dienā pie iebraukšanas punkta, atbilstoši tirgotāja pieteikumam.
   4. Tirgus dalībniekiem netiek nodrošināts elektrības pieslēgums.
   5. Viena Tirgus ekspozīcijas laukuma izmērs:
      1. Viena standarta tirdzniecības laukuma platība3 x 3 m, cita ekspozīcijas laukuma izmēra nepieciešamības gadījumā jānorāda pieteikumā.
      2. Tirgus ekspozīcijas vietu iekārtošana un transporta kustība:

|  |  |  |
| --- | --- | --- |
| Montāžas laiks | Demontāžas laiks | Transportakustība |
| Plkst. 8.00 – 9.45 | Plkst. 16.10 | **Aizliegta** no plkst. 10.00 – 16.00 |

* 1. Lai turpinātu Tirgus teritorijā iekārtošanas, demontāžas un izvešanas darbus ārpus norādītā laika, visu veidu darbība jāsaskaņo ar Atbildīgo personu.

1. **Tirgus vietas aprīkojums**
   1. Organizators nodrošina sadzīves atkritumu izvešanu.
   2. Ēdināšanas pakalpojuma sniedzēji nodrošina ēdināšanas zonā savas atkritumu urnas vai maisus atkritumu ievietošanai. Ēdinātājs nodrošina atkritumu maisu iztukšošanu konteineros, lai neveidojas atkritumu kaudzes ēdināšanas zonā.
   3. Tirgus dalībnieki ekspozīcijas izvietošanai izmanto savus personīgos stendus, galdus un citu preču izvietošanas aprīkojumu.
   4. Ēdināšanas pakalpojuma sniedzējs nodrošina savus galdus un krēslus ēdināšanas zonā pakalpojuma sniegšanai apmeklētājiem.
   5. Elektrības pieslēguma vajadzības gadījumā tirgus dalībniekiem pašiem jānodrošina savām vajadzībām nepieciešamās elektroenerģijas padeves ierīces (piem. ģeneratori).
2. **Nodevas likme, atbilstoši** 2022. gada 28. aprīļa Līvānu novada pašvaldības domes saistošo noteikumu Nr. 6 “ Par kārtību, kādā tiek saskaņota un organizēta ielu tirdzniecība un pašvaldības nodevu par tirdzniecību publiskās vietās Līvānu novadā” prasībām.

Nodevas likme juridiskai personai un fiziskai personai ielu tirdzniecībai pasākuma norises laikā:

|  |  |
| --- | --- |
| **Nodevas objekts** | **Nodevas likme par vienu dienu, *eiro, tirdzniecības platībai 3 x 3 m \**** |
| pārtikas preces un bezalkoholiskie dzērieni | 15,00 |
| pārtikas preces un alkoholiskie dzērieni, arī alus realizācija | 50,00 |
| Ministru kabineta 2010. gada 12. maija noteikumu Nr. 440 "[Noteikumi par tirdzniecības veidiem, kas saskaņojami ar pašvaldību, un tirdzniecības organizēšanas kārtību](https://m.likumi.lv/ta/id/210696-noteikumi-par-tirdzniecibas-veidiem-kas-saskanojami-ar-pasvaldibu-un-tirdzniecibas-organizesanas-kartibu)" 7.1., 7.2., 7.3. un 7.4. apakšpunktā minētās preces, izņemot medījamos dzīvniekus | 1,00 |
| rūpnieciski ražotas preces (tajā skaitā arī realizējot loterijas biļetes) | 15,00 |
| pašu ražotie alkoholiskie dzērieni (alus, vīns) | 15,00 |
| amatniekiem, mājražotājiem realizējot savu produkciju | 1,00 |

* Ja tiks izmantota lielāka platība, papildus nodeva tiek skaitīta par nākamajiem katriem 3 \*3 m .

1. **Norēķinu kārtība**
   1. Tirdzniecības laukums Tirgum tiek uzskatīts par pieteiktu ar tirdzniecības dalības veidlapas apstiprinājuma saņemšanas brīdi – elektroniski vai abpusēji vienojoties klātienē.
   2. Organizators dalības pieteikumus pieņem līdz 2024. gada 10. decembrim plkst. 23.59.
   3. Pēc tirdzniecības atļaujas saņemšanas no Organizatora puses, tirgus dalībniekam jāveic dalības maksa par Tirgus ekspozīcijas laukuma izmantošanu līdz tirdzniecības sākumam tam paredzētajā laikā, pārskaitot uz Līvānu novada pašvaldības norādīto kontu, **maksājuma mērķī norādot „Tirdzniecības nodeva, Ziemassvētku tirgus 2024”**:

Saņēmēja nosaukums: Līvānu novada pašvaldība

Saņēmēja reģistrācijas numurs: 90000065595

- **AS “SEB Banka”**, konts: LV14UNLA0050018690074, kods: UNLALV2X;

- **AS “Citadele banka”**, konts: LV79PARX0004642660004, kods: PARXLV22;

- **AS “SWEDBANK"**,konts: LV30HABA0551035067596, kods: HABALV22;

* 1. Ja dalības maksa nav nomaksāta līdz 2024. gada 13. decembrim un tas nav saskaņots ar Organizatoru, tirgošanās netiek atļauta.
  2. Izņēmuma gadījumā, iepriekš saskaņojot ar Organizatoru, dalības maksas samaksa būs iespējama tirdzniecības dienā pie Atbildīgās personas, par samaksu saņemot maksājuma apliecinošu dokumentu – kvīti.
  3. Ja Dalībnieks neierodas dalībai tirgū, dalības maksa netiek atgriezta.

1. **Organizatora tiesības un pienākumi**
   1. Organizators:
      1. izveido un apzīmē ekspozīciju laukumus Tirgus norises vietā;
      2. ierāda tirdzniecības vietas, ņemot vērā Tirgus laukuma shēmu (Nolikuma pielikums Nr.1) un Dalībnieka pieteikšanās laiku.
      3. nosaka Dalībnieka Tirgus ekspozīcijas laukuma atrašanos vietu Tirgus norises vietā;
      4. nepieciešamības gadījumā ir tiesīgs mainīt Dalībnieka atrašanās vietu Tirgus norises vietā;
      5. ir tiesīgs pieprasīt norēķinus tādā apmērā un termiņos, kādi noteikti šajā Nolikumā;
      6. ir tiesīgs pieprasīt zaudējumu atlīdzību, kas radušies Dalībnieka vainas dēļ;
      7. ir tiesīgs aizliegt visa veida reklāmu un reklāmmateriālu izplatīšanu gadījumos, ja tās saturs ir pretrunā ar Latvijas Republikas normatīvajiem aktiem un Tirgus tematiku;
      8. neatbild par Dalībnieka preču un citu mantu drošību;
      9. nodrošina vispārējo kārtību Tirgū, tomēr neuzņemas atbildību par nepārvaramas varas apstākļu, Dalībnieku vai apmeklētāju vainas dēļ radītiem zaudējumiem;
      10. neatbild par Dalībnieku dokumentācijas esamību saistībā ar saimnieciskās darbības un tirdzniecības veikšanu.
   2. Atbildīgā persona nodrošina Tirgus norises saskaņošanu, kā arī dalības maksu iekasēšanu no Tirgus dalībniekiem.
   3. Organizatoram ir pienākums un valsts policijas darbiniekiem un citām pilnvarotām personām ir tiesības pārbaudīt nolikuma nosacījumu ievērošanas kārtību pasākuma laikā.
   4. Ja veicot pārbaudi Organizators konstatē, ka tirgotais produkcijas veids un/vai saturs atšķiras no pieteikumā reģistrētā un/vai Dalībnieks ir patvaļīgi mainījis ierādīto tirdzniecības vietu un/vai patvaļīgi izvieto preci ārpus ierādītās tirdzniecības vietas, Organizatoram ir tiesības pieprasīt novērst pārkāpumu;
   5. Ja pārkāpums netiek novērsts, vai tiek izdarīts atkārtoti, Organizatoram ir tiesības vienpusēji sastādīt pārkāpuma konstatācijas aktu, pārtraukt Dalībnieka dalību tirgū pirms tā beigām, un nākamajos rīkotajos pasākumos atteikt dalību šim Dalībniekam. Samaksāta dalības maksa netiek atgriezta.
2. **Dalībnieka tiesības un pienākumi**
   1. Dalībnieks:
      1. **ir atbildīgs par Organizatora informēšanu par neierašanos tirgū līdz 2024.gada 14. decembra plkst.15.00;**
      2. ir tiesīgs izmantot tirdzniecības laukumu atbilstoši savām vajadzībām, ja tās nav pretrunā ar šo Nolikumu un Latvijas Republikas normatīvajiem aktiem;
      3. Zemniekiem, zemnieku saimniecībām, zvejniekiem, zvejnieku saimniecībām, individuālajiem uzņēmumiem, kas nav PVN maksātāji, individuālā darba veicējiem un fiziskām personām, kuras   realizē pašu ražoto vai iegūto ražoto produkciju un ir saņēmušas Līvānu novada domes tirdzniecības atļauju, ir tiesības tirgoties, neizmantojot kases aparātu.
      4. Dalībnieka stendā ir jābūt izvietotam un skaidri redzamam uzrakstam ar dalībnieka nosaukumu un kontaktinformācijai. Dalībnieks var izmantot savas izkārtnes vai informācijas zīmes;
      5. atlīdzina zaudējumus, kas Organizatoram radušies Dalībnieka vainas dēļ, pēc Organizatora izrakstīta rēķina;
      6. apņemas ievērot Pieteikuma nosacījumus, Tirgus Nolikumu un Latvijas Republikas normatīvos aktus;
      7. veic maksājumus noteiktajos termiņos, kas paredzēti Nolikumā;
      8. rūpējas par nomāto tirdzniecības laukumu un tā aprīkojumu un Organizatoram nodod to atpakaļ pilnīgā kārtībā;
      9. ir atbildīgs par skatītāju un publikas drošību, ja tiek veikti produkcijas vai pakalpojumu demonstrējumi;
      10. ir atbildīgs par ugunsdrošības un darba drošības noteikumu ievērošanu Tirgus laikā;
      11. ir atbildīgs par sava tirdzniecības laukuma noformējumu atbilstoši Tirgus tematikai – Ziemassvētki;
      12. nav tiesīgs Tirgus ekspozīcijas laukumā izvietot preci, demonstrēt produktus vai pakalpojumus, kas neatbilst ar Organizatoru saskaņotajam;
      13. ir atbildīgs par savas realizējamās produkcijas vai pakalpojumu tirgošanas saskaņošanu ar Latvijas Republikas Pārtikas un veterinārā dienesta attiecīgā rajona pārvaldi;
      14. ir atbildīgs par savas realizējamās produkcijas vai pakalpojumu tirgošanas saskaņošanu ar Latvijas Republikas Pārtikas un veterinārā dienesta attiecīgās teritorijas pārvaldi;
      15. nav tiesīgs demontēt ekspozīciju pirms tirdzniecības laika beigām.
   2. Maksājuma dokumentiem par dalības maksas samaksu jāatrodas tirdzniecības vietā un tie jāuzrāda pēc pirmā organizatoru, valsts policijas darbinieku vai citu pilnvarotu personu pieprasījuma.
3. **Noslēguma jautājumi**
   1. Visi strīdi, kuri rodas šī Nolikuma vai Pieteikuma anketas sakarā, un kurus Organizators ar Dalībnieku nevar atrisināt savstarpējās sarunās, tiks risināti Latvijas Republikas normatīvajos aktos noteiktajā kārtībā.
   2. Ar Tirgus Nolikumu var iepazīties Līvānu novada domes mājas lapā [www.livani.lv](http://www.livani.lv), sadaļā - Aktualitātes.

L. Vilcāne, tālr.: 29324115

Pielikums Nr. 1

**Izvietojuma plāns**

**„Svinam ziemu Līvānos” Ziemassvētku tirgus laukums**

**Līvāni, teritorija pie Līvānu 1. vidusskolas (Rīga iela 101) un pie Līvānu novada kultūras centra (Rīgas iela 105)**



Pielikums Nr.2

**Līvānu novada pašvaldībai**

**No:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

vārds, uzvārds / uzņēmuma nosaukums

(pilnvarotās personas amata nosaukums, vārds, uzvārds) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

personas kods / reģistrācijas kods / reģistrācijas numurs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

juridiskā / dzīvesvietas adrese

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

tālrunis, e-pasts

**IESNIEGUMS  
atļaujas saņemšanai tirdzniecībai**

**„Svinam ziemu Līvānos”, Ziemassvētku tirgus**

**Lūdzu izsniegt atļauju ielu tirdzniecībai 2024. gada 15. decembrī pasākumā „Svinam ziemu Līvānos” Ziemassvētku tirgū, 10.00 – 16.00 teritorijā pie Līvānu 1. vidusskolas (Rīga iela 101) un pie Līvānu novada kultūras centra (Rīgas iela 105), Līvānos** atbilstoši turpmāk sniegtajai informācijai:

1. Tirdzniecības dalībnieks (\**PUNKTU 1. UN 2. AIZPILDA, JA INFORMĀCIJA ATŠĶIRAS NO AUGSTĀK NORĀDĪTĀS*):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vārds, uzvārds / uzņēmuma nosaukums, tālrunis saziņai)

1. Reģistrācijas numurs/personas kods vai nodokļu maksātāja reģistrācijas kods (\**ja fiziskā persona ir reģistrējusi saimniecisko darbību*): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. Tirdzniecībai nepieciešama platība:

* uz laiku iekārota tirdzniecības vieta (standartā 3 x 3 m);

Cits:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Tirdzniecība notiks no automašīnas (\* *atļauts un ATTIECAS TIKAI uz ēdināšanas pakalpojumu sniedzējiem*):

* Jā
* Nē

1. Tirdzniecības laikā tiks izmantots savs ģenerators (\**Organizators nenodrošina elektrības pieslēgumu*):

* Jā
* Nē

1. Tirdzniecības laikā tiks realizētas šādas preču grupas:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***Produkcijas, pakalpojumu apraksts***: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cita papildus informācija par plānoto tirdzniecību: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Pielikumā** (\**ja attiecināms*):

https://www.vestnesis.lv/wwwraksti/BILDES/KVADRATS.GIF Pārtikas un veterinārā dienesta izsniegtas reģistrācijas apliecības kopija;

 apliecinājums par Valsts ieņēmumu dienestā reģistrētas nodokļu un citu maksājumu reģistrēšanas elektroniskās ierīces vai iekārtas tehniskās pases vai Valsts ieņēmumu dienestā reģistrētu kvīšu esamību.

20\_\_. gada \_\_\_.\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

(paraksts, atšifrējums)